păzitor al acestor ţări, 1 s-a pus slujba cu Polieleu, după cum a fost tipărit şi în 
Mineiele ce au ieşit mai înainte, ca cel ce va voi să poată a o cânta şi cu Polieleu 
sau numai pe 6. 


Xe 3 ok 


Sfântul mare mucenic Nichita, daco-romanul (gotul) (7 372) (s.v. 15 septembrie / 


r 7 
Slujba Sfântului marelui mucenic Nichita 
(s.v. 15 septembrie / s.n. 28 septembrie) 
Pomenirea Sfântului marelui mucenic Nichita care a pătimit pentru Hristos din- 
coace de fluviul Dunărea, întru aceste pământuri ale patriei noastre. Deci ca unui 
s.n. 28 septembrie): 
Li să 


XR e 


Materiale despre Sfântul mare mucenic Nichita, daco-romanul (gotul) ($ 372): 


https://findependent.academia.edu/emystea/Sf-mare-muc-Nichita,-daco-romanul 


https://archive.org/details/Gsteaemy?query=Nichita+romanul 


https://www.slideshare.net/steaemy 1/search_my_uploads?type=&new=& 


&&& 


Pomenirea Sfântului marelui mucenic Nichita care a pătimit pentru Hristos din- 
coace de fluviul Dunărea, întru aceste pământuri ale patriei noastre. Deci ca unui 
păzitor al acestor ţări, 1 s-a pus slujba cu Polieleu, după cum a fost tipărit şi în 
Mineiele ce au ieşit mai înainte, ca cel ce va voi să poată a o cânta şi cu Polieleu 
sau numai pe 6. 


Seara: La Doamne strigat-am..., punem Stihirile pe 6 ale praznicului 3, şi ale muce- 
nicului 3. 


Stihirile praznicului, glasul al 5-lea: 
Podobie: Bucură-te cămara... 


Bucură-te, de viaţă purtătoare Cruce, biruinţa creştinătăţii cea nebiruită, uşa 
Raiului, întărirea credincioşilor, îngrădirea Bisericii; prin care stricăciunea a pierit 
şi s-a sfârşit, şi s-a călcat puterea morţii, şi ne-am înălţat de pe pământ la Cer, armă 
nebiruită, ceea ce eşti luptătoare împotriva dracilor, lauda mucenicilor cu adevărat, 
şi podoaba cuvioşilor, limanul mântuirii, care dăruieşti lumii mare milă. 


Bucură-te, Crucea Domnului, prin care s-a dezlegat omenirea de blestem, ceea ce 
eşti semnul mântuirii cu adevărat, care goneşti pe vrăjmaşi întru înălţarea ta prea 
cinstită. Ajutătoarea noastră, stăpânia împăraţilor, tăria drepţilor, podoaba preo- 
ților, care când te închipuim de nevoi ne mântuieşti. Toiagul puterii, prin care ne 
păstorim; arma păcii, căreia cu frică îi stau împrejur îngerii. Dumnezeiască slava 
lui Hristos, care dă lumii mare milă. 


Bucură-te, povaţa orbilor, tămăduirea neputincioşilor, învierea tuturor morţilor, 
care ne-ai ridicat pe noi cei căzuţi întru stricăciune, Cruce cinstită, prin care s-a 
dezlegat blestemul, şi a odrăslit nestricăciunea, şi pământenii ne-am îndumnezeit şi 
diavolul cu totul s-a surpat. Astăzi pe tine înălțată văzându-te cu mâinile Arhie- 


reilor, înălțăm pe Cel ce S-a înălțat în mijlocul tău, şi ţie ne închinăm, câştigând 
mare şi bogată milă. 


Slavă Tatălui şi Fiului şi Sfântului Duh, glasul al 8-lea 
Stihirile Sfântului, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Biruit-ai mucenice pe vicleanul muncitor cu credința cea prea puternică, cuge- 
tătorule de Dumnezeu, şi cumplite dureri ai răbdat înțelepte. Pentru aceea ai întors 
pe barbari către Stăpânul şi Ziditorul tuturor, şi cu bună credinţă II slăvesc pe 
Dânsul. 


Pârga cea din barbari aducându-o spre închinăciunea lui Hristos, mucenice mult- 
pătimitorule, de Dumnezeu grăitorule, ai murit pentru Treime; pentru aceea ai 
primit şi cununa pătimirii, şi ca un luminător străluceşti în lume cu dumnezeiască 
cuviinţă, vrednicule de laudă. 


Intr-armându-te cu toată arma bunei credinţe a Impăratului Hristos, întru război te- 
ai arătat nebiruit, ca odinioară Ghedeon cel prea viteaz, surpând taberele celor de 
alt neam, cu îndrăzneala ta cea vitejească. 


Slavă Tatălui şi Fiului şi Sfântului Duh, glasul al 6-lea, a lui Teofan 


Luminătorul mucenicilor te cunoaştem pe tine, Nichita mult pătimitorule al lui 
Hristos; căci tu părăsind mărirea dregătoriei celei pământeşti, şi urând părinteasca 
nedumnezeire, ai sfărâmat pe dumnezeii lor, şi cu biruinţă ai ruşinat pe barbari, 
plinind mucenicia mărturisirii pentru Hristos, şi te-ai făcut ostaş lui Dumnezeu 
celui din Cer, rugându-te pentru noi Ziditorului tuturor, să se milostivească, şi să 
miluiască sufletele noastre. 


Şi acum şi pururea şi în vecii vecilor, a praznicului, asemenea 


Glasurile proorocilor au vestit mai-nainte pe lemnul cel sfânt, prin care s-a mân- 
tuit Adam din blestemul morţii cel de demult; şi înălțându-se acesta astăzi, înalță 
glas împreună şi făptura, cerând de la Dumnezeu multă milă. Cela ce eşti întru milă 
singur nemăsurat Stăpâne, curăţire fii nouă, şi mântuieşte sufletele noastre. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Prochimenul, glasul al 7-lea: Dumnezeul nostru în Cer şi pe pământ, toate câte a 
vrut a făcut. 


Stih: Întru ieşirea lui Israil din Egipt a casei lui Iacov din popor barbar. 
Dumnezeul nostru în Cer şi pe pământ, toate câte a vrut a făcut. 


Stih: Marea a văzut şi a fugit, Iordanul s-a întors înapoi. 
Dumnezeul nostru în Cer şi pe pământ, toate câte a vrut a făcut. 
Stih: Ce-ţi ţie mare că ai fugit, şi tu lordane că te-ai întors înapoi. 
De va fi Polieleu se pun şi citirile. 


Din Proorocia lui Isaia citire 
Cap. 43, vers 9. 


Acestea zice Domnul: Toate neamurile s-au adunat împreună, şi se vor aduna 
boierii dintru ei. Cine va vesti acestea întru dânşii ? Sau cele din început cine le va 
face vouă auzite ! Aducă-şi mărturiile sale, şi să se îndrepteze, şi să asculte; şi să 
zică adevărul: Fiţi mie mărturii, şi Eu sunt martor, grăieşte Domnul Dumnezeu. Şi 
Pruncul pe care l-am ales, ca să ştiţi şi să credeţi şi să cunoaşteţi, că Eu sunt. Mai- 
nainte de Mine nu a fost alt Dumnezeu, şi după Mine nu va fi. Eu sunt Dumnezeu, 
şi nu este afară de Mine Mântuitor. Eu am vestit, şi am mântuit; defăimat-am, şi nu 
am fost întru voi străin. Voi Mie mărturii, şi Eu martor Domnul Dumnezeu. Încă 
din început Eu sunt, şi nu este cine să scoată din mâinile Mele, face-voi, şi cine va 
întoarce aceasta? Aşa zice Domnul Dumnezeu, Cel ce ne mântuieşte pe noi Sfântul 
lui Israil. 
De la înţelepciunea lui Solomon citire: 
Cap. 3, vers]. 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-a întru ochii celor nepricepuţi a muri, şi s-a socotit pedepsire 
ieşirea lor, şi mergerea de la noi sfărâmare; iar ei sunt în pace. Că înaintea feţei 


oamenilor de vor lua şi muncă, nădejdea lor este plină de nemurire, şi puţin fiind 
pedepsiţi, cu mari faceri de bine se vor dărui; că Dumnezeu i-a ispitit pe dânşii şi 1- 
a aflat luişi vrednici. Ca aurul în ulcea i-a lămurit pe ei, şi ca o jertfă de ardere 
întreagă 1-a primit. Şi în vremea cercetării sale vor străluci, şi ca scânteile prin paie 
vor fugi. Judeca-vor limbi, şi vor stăpâni popoare, şi va împărăţi întru dânşii 
Domnul în veci. Cei ce nădăjduiesc spre Dânsul vor înţelege adevărul, şi cre- 
dincioşii în dragoste vor petrece cu Dânsul. Că dar şi milă este întru cuvioşii Lui, şi 
cercetare întru aleşii Lui. 


De la înţelepciunea lui Solomon citire: 
Cap. 5, vers 16. 


Drepţii în veci vor fi vii, şi întru Domnul plata lor, şi purtarea de grijă pentru dânşii 
de la Cel Prea Înalt. Pentru aceasta vor lua împărăţia podoabei, şi stema frumuseţei 
din mâna Domnului; că cu dreapta Sa îi va acoperi pe ei, şi cu braţul Său îi va 
apăra. Lua-va toată arma dragostea Lui, şi va într-arma făptura spre izbânda 
vrăjmaşilor. Îmbrăca-se-va în zaua dreptăţii, şi-şi va pune luişi coif judecata cea 
nefățarnică. Lua-va pavăză nebiruită sfinţema, şi va ascuţi cumplită mânie întru 
sabie, şi va da război împreună cu Dânsul lumea asupra celor fără de minte. 
Merge-vor drept nimeritoare săgețile fulgerelor, şi ca dintru un arc bine încordat al 


norilor, la ţintă vor lovi. Şi din mânia cea aruncătoare de pietre, pline se vor arunca 
grindine. Întări-se-va asupra lor apa mării, şi râurile îi vor îneca de năprasnă. Sta- 
va împotriva lor Duhul puterii, şi ca un vifor va vântura pe ei, şi va pustii tot 
pământul fărădelegea, şi răutatea va răsturna scaunele puternicilor. Auziţi dar 
împărați, şi înţelegeţi, învăţaţi-vă judecătorii marginilor pământului, Luaţi în urechi 
cei ce stăpâniți mulţimi, şi cei ce vă trufiţi întru popoarele neamurilor. Că de la 
Domnul s-a dat vouă stăpânirea, şi puterea de la Cel Prea Înalt. 


La Litie 
Sihira glasul 1, singur glasul: 


Cu dumnezeiască cuviinţă întru curăţie vieţuind, şi vas de alegere arătându-te, ai 
luat darul botezului de la Teofil păstorul cel bun al goților; şi cu acesta împreună 
făcându-te părtaş nevoinţelor celor pentru credinţă, ai predicat necredincioşilor pe 
Hristos cu bărbăţie. Pentru aceasta şi cu cununa muceniciei încununându-te, acum 
stai de faţă lângă Scaunul Ziditorului tău, cu îngerii între cei din înălțime; cerând 
ca să se dăruiască nouă Nichita prea mărite, curățire de păcate şi mare milă. 


Slavă Tatălui şi Fiului şi Sfântului Duh, glasul al 6-lea 


Astăzi toată lumea întru nevoinţa purtătorului de chinuri se veseleşte, şi Biserica 
lui Hristos cu flori împodobită, de Hristos mărturisitorule, strigă ţie: Aleasă slugă a 
lui Hristos şi apărătorule prea fierbinte, nu înceta a te ruga pentru robii tăi. 


Şi acum şi pururea şi în vecii vecilor, a praznicului, asemenea 


Astăzi pomul vieţii din sânurile pământului scoţându-se, adeverează învierea lui 
Hristos, celui ce S-a pironit pe dânsa, şi înălţat fund prin mâinile preoților, ves- 
teşte înălțarea lui la Cer; prin care firea omenească din căderea cea de pe pământ 
înălțându-se, în ceruri vieţuieşte. Pentru aceasta cu mulțumire strigăm: Doamne, 
cela ce Te-ai înălțat pe dânsa, şi împreună ne-ai înălţat pe noi, bu-curiei Tale celei 
cereşti învredniceşte pe cei ce Te laudă pe Tine. 


La Stihoavnă 
Stihirile praznicului, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Crucea înălțându-se, toată făptura îndeamnă a lăuda prea curată patima Celui ce s-a 
înălțat pe dânsa; căci întru aceasta, ucigând pe cela ce ne-a ucis pe noi, pe cei 
omorâţi i-a înviat şi 1-a înfrumusețat, şi în ceruri a locui i-a învrednicit ca un 
Milostiv, pentru mulțimea bunătăţii. Drept aceea bucurându-ne, să înălțăm numele 
Lui, şi să mărim Sfinţenia Lui cea prea înaltă. (de trei ori) 


Stih: Înălţaţi pe Domnul Dumnezeul şi vă închinați în muntele cel sfânt al Lui, că 
Sfânt este Domnul Dumnezeul nostru. 


Moise mai-nainte te-a închipuit pe tine, mâinile întinzându-şi spre înălțime, şi 
biruind pe tiranul Amalic, Cruce cinstită, lauda credincioşilor, întărirea nevoi- 
torilor, frumuseţea apostolilor, biruința drepţilor, mântuirea tuturor cuvioşilor. 
Pentru aceasta pe tine înălțată văzându-te, făptura se veseleşte şi prăznuieşte mă- 
rind pe Hristos, cel ce prin tine a adunat cele risipite, cu bunătatea cea prea înaltă. 
(de trei ori) 


Stih: Iar Dumnezeu Împăratul nostru a făcut mântuire în mijlocul pământului. 


Cruce prea cinstită, căreia îţi stau împrejur cetele îngereşti bucurându-se, astăzi 
înălţată fiind cu dumnezeiasca voie, înalță pe toţi cei goniţi prin amăgirea mân- 


Cării, Şi s-au alunecat la moarte. Pentru aceasta pe tine cu inima şi cu buzele, 
credincioşii sărutându-te, sfințenie luăm, strigând: Înălţaţi pe Hristos pe prea bunul 
Dumnezeu, şi să ne închinăm aşternutului picioarelor Lui celor dumnezeieşti. (de 
două ori) 


Slavă Tatălui şi Fiului şi Sfântului Duh, a sfântului, glasul al 8-lea 


Cela ce porţi nume de biruinţă, te-ai arătat Nichita prea cinstite mucenic nebiruit, 
propovăduind în privelişte pe Hristos Dumnezeul nostru, şi mărturisindu-L pe 
Dânsul înaintea împăraţilor şi a tiranilor. Pentru aceea nu înceta rugându-L pentru 
pacea lumii, şi pentru iubitorii de Hristos împărați, şi pentru toţi cei ce cu credinţă 
săvârşesc pomenirea ta; şi pentru ca să ne izbăvească de toată mânia, ca un lubitor 
de oameni. 


Şi acum şi pururea şi în vecii vecilor, a praznicului, glas acelaşi 


Glasul proorocului Tău Moise, Dumnezeule, s-a plinit, cela ce zice: Vedea-veţi 
Viaţa voastră spânzurată înaintea ochilor voştri. Astăzi Crucea se înalță, şi lumea 
din înşelăciune se liberează. Astăzi învierea lui Hristos se înnoieşte, şi marginile 
pământului se bucură, în chimvale ca David cântare Ţie aducând, şi zicând: Lucrat- 


ai mântuire în mijlocul pământului Dumnezeule, Crucea şi Invierea; prin care ne-ai 
mântuit pe noi Bunule; Iubitorule de oameni, Atot-puternice, Doamne mărire Ție. 


Iar de va fi Poleleu, zicem Stihoavna sfântului, glasul al 5-lea: 
Podobie: Bucură-te, cămara... 


Bucură-te, ostaşul lui Hristos, cel numit cu numele dumnezeieştii biruinţe asupra 
vrăjmaşilor, cel ce povăţuiești cu făclia bunei credinţe pe popoarele goților, către 
lumina cea neînserată. Cel ce ai defăimat toată câştigarea cea curgătoare, şi cu 
nevoinţele tale, moştenind Împărăţia cea cerească, şi lucrarea minunilor. Adu-ţi 
aminte stând înaintea scaunului Ziditorului tău, de cei ce te laudă pe tine cu 
credinţă, Nichita dumnezeiescule, lauda Bisericii lui Hristos; pe care păzeşte-o cu 
rugăciunile tale nebântuită. 


Stih: Dreptul ca finicul va înflori, şi ca cedrul cel din Liban se va înmulți. 
Cu arma Crucii celei purtătoare de viață, ai călcat pe vrăjmaşul cel mult meşte- 


şugăreţ, trăgând pe mulțimile goților din adâncul rătăcirii, şi lui Hristos aducându-i 
pradă prea mărită. Şi de aceea după numele biruinţei, ai primit cununa de la singur 


Împăratul, fericite, avându-o pe aceasta răsplătire luptelor tale. Pentru aceasta cin- 
stind pe prea sfântă prăznuirea ta cu credinţă, cerem a dobândi noi cu rugăciunile 
tale, Impărăţia lui Hristos, şi a ne mântui de greşale, şi de toată scârba. 


Stih: Răsădiţi fiind în casa Domnului, în curțile Dumnezeului nostru vor înflori. 


Vino către noi cei ce te rugăm, şi ne necăjim, ajutor prea gata, îmblânzind valul 
supărărilor vieţii, şi încetând vicleniile cele rele, ale demonilor, Nichita de 
Dumnezeu alesule, mărite mucenice al lui Hristos; cel ce ai biruit cu statornicia pe 
Atanarih, schingiuindu-te pentru credinţă fără cruţare; vino acum de apără turma ta 
sfinte, pe ceea ce te-a câştigat pe tine ocrotitor şi păzitor nebiruit; pe Hristos 
rugându-L, curăţire de greşale să i se dăruiască ei şi mare milă. 


Slavă Tatălui şi Fiului şi Sfântului Duh, glasul al 6-lea 


Cela ce porți nume de biruinţă, te-ai arătat Nichita prea cinstite mucenic nebiruit, 
propovăduind în privelişte pe Hristos Dumnezeul nostru, şi mărturisindu-L. pe 
Dânsul înaintea împăraţilor şi a tiranilor. Pentru aceea nu înceta rugându-L pentru 
pacea lumii, şi pentru iubitorii de Hristos împărați, şi pentru toţi cei ce cu credinţă 
săvârşesc pomenirea ta; şi pentru ca să ne izbăvească de toată mânia, ca un lubitor 
de oameni. 


Şi acum şi pururea şi în vecii vecilor, a praznicului, glas acelaşi 


Glasul proorocului tău Moise, Dumnezeule, s-a plinit, cela ce zice: Vedea-veţi 
Viaţa voastră spânzurată înaintea ochilor voştri. Astăzi Crucea se înalță, şi lumea 
din înşelăciune se liberează. Astăzi învierea lui Hristos se înnoieşte, şi marginile 
pământului se bucură, în chimvale ca David cântare Ţie aducând, şi zicând: Lucrat- 
ai mântuire în mijlocul pământului Dumnezeule, Crucea şi Învierea; prin care ne-ai 
mântuit pe noi Bunule; lubitorule de oameni, Atotputernice, Doamne mărire Ţie. 


Troparul, glasul al 4-lea: Mucenicul Tău, Doamne, Nichita întru nevoinţa sa, cu- 
nuna nestricăciunii a dobândit de la Tine, Dumnezeul nostru; că având puterea Ta, 
pe chinuitori a învins; zdrobit-a şi ale demonilor neputincioase îndrăzniri. Pentru 
rugăciunile lui, mântuieşte sufletele noastre, Hristoase Dumnezeule. 


Sau aceasta, glasul 1: Purtătorule de chinuri biruind mai întâi năvălirile barbarilor, 
cu puterea Crucii cea nebiruită, pe urmă ai surpat mândria dracilor, împotrivindu-te 
cu vitejia ta înțelepte, şi biruindu-o Nichita, ai luat daruri vrednice de biruinţă. 


Slavă lui Hristos celui ce te-a întărit, slavă Celui ce te-a încununat, slavă Celui ce a 
mărit pururea cinstită pomenirea ta. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


La Utrenie 


La Dumnezeu este Domnul.., Troparul praznicului de 2 ori. Slavă..., a sfântului, Şi 
acum..., a praznicului. 


După întâia Catismă, de este Poleleu, zicem Sedealna sfântului, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Crucea luând ca o platoşă, ai mers către lupta vrăjmaşilor celor nevăzuţi, Nichita 
de trei ori fericite; unde pierzând tirania necredincioşilor, răsplătire ai luat darul 
minunilor, rugându-te să se mântuiască de ispite, cei ce te cinstesc pe tine. 


Slavă Tatălui şi Fiului şi Sfântului Duh, iar aceasta. Şi acum şi pururea şi în 
vecii vecilor, asemenea 


Întru tine de trei ori fericită şi de viaţă purtătoare Cruce, popoarele veselindu-se, 
împreună prăznuiesc cu cetele cele fără de materie; cetele arhiereilor cu cinste te 
laudă; mulțimile monahilor şi a pustnicilor ţi se închină; cu care toţi slăvim pe 
Hristos, cel ce S-a răstignit. 


După a doua Catismă, Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


O minune înfricoşată! Şi arătare prea mărită! Cum primeai răni nesuferite Nichita, 
şi pătimind strigai, către tiranii cei neînţelegători: Nu mă voi depărta de dragostea 


Hristosului meu, a căruia Cruce cinstesc şi cinstitele patimi, prin care lumea se 
mântuieşte. 


Slavă Tatălui şi Fiului şi Sfântului Duh, iar aceasta. Şi acum şi pururea şi în 
vecii vecilor, a praznicului 


Făptura văzând Crucea Ta Hristoase înălţată, înalță glas, lăudând patima Ta cea de 
bunăvoie, a Dumnezeului nostru al tuturor, şi slăvind prea sfântă Invierea Ta cea 
din morţi; prin care ai dăruit lumii viață veşnică. 


De este Polieleu, zicem Sedelnele cele de după Cântarea a 3-a. Deci Antifonul cel 
dintâi al glasului, al 4-lea. 


Prochimenul glasul al 4-lea: Minunat este Dumnezeu întru Sfinţii Săi, Dumne- 
zeul lui Israil. 


Stih: Sfinţilor celor de pe pământul Lui minunate a făcut Domnul toate voile Sale 
întru dânşii. 


Toată suflarea... 


Evanghelia de la Luca. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 


13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile purtătorului de chinuri Nichita, Milostive, curățește mulți- 
mea greșalelor noastre. 


Şi acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu Milostive, curăţește mulțimea 
greșalelor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Deci Stihira. Glasul al 6-lea: Astăzi toată lumea întru nevoinţa purtătorului de 
chinuri se veseleşte, şi Biserica lui Hristos cu flori împodobită, de Hristos măr- 
turisitorule, strigă ţie: Aleasă slugă a lui Hristos şi apărătorule prea fierbinte, nu 
înceta a te ruga pentru robii tăi. 


Canoanele al praznicului cu Irmosul pe 6; şi al sfântului pe 8, iar fiind Polieleu 
zicem al praznicului cu Irmosul pe 6 şi al sfântului pe 6. 


Canonul Sfântului 


al lui Teofan 


Cântarea 1 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Cela ce ţi-ai omorât cugetul trupului, luminează-mi cugetul cu strălucirea cea 
luminătoare, ca să laud prăznuirea ta, ca a unui biruitor prea ales, ce te rogi lui 


Hristos pentru noi, o Nichita. 


Nemolipsindu-te de otrava patimilor, cu vitejie ai răbdat chinurile, şi ca un mu- 
cenic te-ai îmbrăcat cu haina cea cinstită, care s-a ţesut din sângiurile tale. 


Slavă Tatălui şi Fiului şi Sfântului Duh. 


Nouă şi minunată cale de nevoinţe ai arătat, pironindu-te pentru noi pe lemn 
Stăpâne; că Te-ai făcut pârgă mărturisiri şi răbdării mucenicilor. 


Şi acum şi pururea şi în vecii vecilor. Amin (a Născătoarei de Dumnezeu) 

Ceea ce ca o uşă a pogorârii Tale către noi Doamne, mai presus de ființă Te-a 
strălucit pe Tine lubitorule de oameni îndoit în fire, Cel ce te numeşti Răsărit şi 
Soare, şi Lumină, să se laude. 

De este Polieleu, zicem Catavasiile praznicului. 

Cântarea a 3-a 


Irmos: Veselească-se de Tine Biserica... 


Cu vitejie sufletească ai răbdat îngrozirile tiranului, mărite mucenice al lui Hristos, 
întărindu-te cu putere dumnezeiască. 


Deznodarea trupului tău, şi tăierea mădularelor ai suferit mucenice prea lăudate, 
pentru dragostea lui Hristos care ţi-a prea mărit sufletul tău. 


Slavă Tatălui şi Fiului şi Sfântului Duh. 


Se bucură de tine adunarea mucenicilor lui Hristos, văzând că se săvârşeşte pome- 
nirea ta astăzi. 


Şi acum şi pururea şi în vecii vecilor. Amin (a Născătoarei de Dumnezeu) 


Marie lăcaşul cel curat şi cinstit al fecioriei, vindecă rănile cele cumplite ale inimii 
mele. 


Irmos: Veselească-se de Tine Biserica Ta Hristoase, strigând: Tu eşti puterea mea 
Doamne, şi scăparea şi întărirea. 


Condacul şi Icosul praznicului. 
Sedealna Sfântului, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Veselindu-te, fericite, întru durerile trupului, după cuviinţă ai câştigat desfătarea 
cea dumnezeiască şi fără durere în Rai, primind de la Dumnezeu cununa nemuririi; 
pentru aceea izvorăşti şi râuri de tămăduiri, celor ce cu dragoste năzuiesc la 
acoperământul tău mucenice. (de două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Degrab apucă înainte până a nu ne robi pe noi vrăjmaşii cei ce te hulesc pe Tine, şi 
ne îngrozesc Hristoase Dumnezeul nostru. Omoară prin Crucea Ta pe cei ce ne 
vrăjmăşesc pe noi cu războiul. Ca să cunoască cât poate credinţa bine cre- 
dincioşilor; pentru rugăciunile Născătoarei de Dumnezeu, unule Iubitorule de 
oameni. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială, precum se cuvine, strigând: Mărire puterii Tale, Doamne! 


Intru cugetările Domnului îndulcindu-se, şi întru strălucirile Lui dezmierdându-se 
mucenicul, pătimind nu simţea, ci bucurându-se striga: Slavă puterii Tale, 
Doamne. 


Fiind răscumpărat cu sângele Stăpânului, mult-pătimitorul Nichita, bucurându-se 
aduce sângele său lui Hristos, pentru care ucigându-se strigă: Slavă Ţie Dumnezeul 
meu. 


Slavă Tatălui şi Fiului şi Sfântului Duh. 


De dragostea Mântuitorului aprins mucenicul, a călcat văpaia cea idolească, şi 
toată puterea dracilor, şi strigă Ziditorului: Slavă puterii Tale, Doamne. 


Şi acum şi pururea şi în vecii vecilor. Amin (a Născătoarei de Dumnezeu) 
Impărate al împăraţilor Hristoase, Fecioara cea prea curată, fiind împodobită cu tot 
felul de străluciri, ca un Cer însuflețit, acum se prea măreşte ca o Născătoare de 
Dumnezeu. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă cu credinţă. 


Cine poate spune darurile tale cele de biruinţă, şi cununile care ţi-a dăruit ție Hri- 
stos ? Căci te-ai nevoit pentru Dânsul, prea lăudate Nichita. 


Mucenicii săvârşindu-şi nevoinţele pe pământ, au primit de la tine răsplătire 
cerească. Hristoase Dătătorule de viaţă. 


Slavă Tatălui şi Fiului şi Sfântului Duh. 


Acum străluceşti ca un luminător, o Nichita prea lăudate, ajungând a fi lumină a 
doua, stând cu mărire înaintea Luminii celei mari. 


Şi acum şi pururea şi în vecii vecilor. Amin (a Născătoarei de Dumnezeu) 


In vremile cele de apoi, Lumina ceea ce a fost mai-nainte de veci ne-ai născut 
Maica lui Dumnezeu, nouă celor dintru întunericul vieţii, şi a luminat lumea. 


Cântarea a 6-a 


Irmos: Jertfi-voi ţie cu glas... 


Îndulcitu-te-ai de frumuseţile Ziditorului, mărite, şi primind luminile cele de acolo, 
fericite, te-ai într-aripat, şi nebăgând seamă de moarte, ai mers către Dânsul. 


Slavă Tatălui şi Fiului şi Sfântului Duh. 


Cugetând cu socoteală înţeleaptă mucenice, ai ales mai de cinste cele veşnice, 
decât cele trecătoare, şi cu bucurie ţi-ai dat trupul tău chinurilor, o Nichita vese- 
lindu-te. 


Şi acum şi pururea şi în vecii vecilor. Amin (a Născătoarei de Dumnezeu) 


Singură pe tine, ca pe un măr în dumbravă, şi ca pe un crin prea curat, şi ca o floare 
din văi, o Maica lui Dumnezeu; aflându-te Mirele cel mare Hristos, întru tine S-a 
sălăşluit. 


Irmos: Jertfi-voi Ţie cu glas de laudă Doamne, Biserica striga către Tine, de 
sângele dracilor curățindu-se, cu sângele cel curs prin milostivire din coasta Ta. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Năs- 
cătoare. 


Tăind tăria înşelăciunii cu împotrivirea ta, şi luând cununa biruinţei prin nevoinţa 
ta, te veseleşti împreună cu îngerii mărite Nichita, cel cu nume de biruinţă, 
dimpreună cu dânşii neîncetat, rugându-te lui Hristos Dumnezeu pentru noi toți. 


Icos: Dându-mi cunoştinţă sufletului meu, curăţeşte-mi mintea, şi mă arată lucrător 
poruncilor Tale Mântuitorule, ca să pot birui pornirile cele multe ale patimilor 
mele, şi să câştig darul cel de biruinţă al nestricăciunii, prin rugăciunile viteazului 
Tău purtător de chinuri Nichita, lubitorule de oameni, Căci el ne-a chemat pe noi la 
pomenirea sa, rugându-se neîncetat pentru noi toţi. 


Sinaxar 


Întru această lună în 15 zile, pătimirea Sfântului marelui mucenic Nichita. 


Stih: Te arzi Nichita, şi te faci purtător de biruinţă, 
Sau mai bine a zice, biruitor focului purtătorul de biruinţă. 
A cincisprezecea zi s-a aruncat, 


Nichita în cuptorul cel înfocat. 


Acesta a fost pe vremea împărăției marelui Constantin, născut şi crescut în ţara 
barbarilor celor numiţi Goţia (adică în Dacia lui Traian), care scriitorilor greceşti le 
este dincolo de Dunăre, iar nouă românilor dincoace de Dunăre, care ţară pe acele 
vremuri o stăpâneau goții şi se chema Goţia, iar acum se cheamă România; deci 
fiindcă, acest sfânt nu a voit a urma păgânătatea barbarilor, ci precum era de neam 
luminat şi bogat, aşa era şi creştin bun. Deci fiind prins de Atanarih stăpânitorul 
goților, pentru credinţa lui Hristos, foarte muncit a fost; mai pe urmă prin foc s-a 
săvârşit. 


Tot în această zi, pomenirea prea cuviosului părintelui nostru Filotei, preotul. 


Stih: Vieţuind Filotei ca un iubit al lui Dumnezeu, 

A aflat viaţă fără de sfârşit împreună cu prietenii lui Dumnezeu. 

Acesta a fost dintr-un sat ce se chema Mirmicos, din locul ce se cheamă Opsichiu, 
ŞI se numea asemenea cu maica sa, pe care o chema 'Teofila; deci însurându-se şi 
făcându-se tată de copii, se învrednici de se făcu preot. Şi de atunci nevoindu-se cu 
postul şi cu rugăciunea, se făcu mare făcător de minuni. 


La vremea de lipsă a dat pâine flămânzilor, prefăcut-a apă din râu în vin, şi a mutat 
o piatră foarte mare cu cuvântul său, şi peste un an după adormirea sa, mutându-se 
într-alt loc şi-a întins mâinile ca şi cum ar fi fost viu, şi apucându-se de umerii unor 
doi preoţi ce vrea să-l mute, s-a sculat pe picioare, şi păşind de trei ori s-a mutat, şi 
s-a aşezat în locul care şi acum zace. Și izvorăşte mir nepărăsit dând minunată do- 
vedire de cea îmbunătățită viaţa sa. 


Tot în această zi, Sfântul Porfirie cel dintre mimi (sau îngânători). 


Stih: Poruncindu-ţi-se ca de botez să-ţi baţi joc, 
De înşelăciune ţi-ai bătut joc. 

Şi te speli Porfirie şi de sabie te-ai tăiat, 

Iar duhul tău în mâna lui Dumnezeu ţi l-ai dat. 


Acestuia poruncindu-i-se de Iulian paravatul, când serba ziua naşterii lui, ca să 
hulească şi să batjocorească lucrurile cele creştineşti, când vrea să intre în apă şi să 
se afunde, strigat-a tare: Botează-se, Porfirie în numele Tatălui şi al Fiului şi al 
Sfântului Duh. Deci ieşind afară şi îmbrăcându-se cu haine albe, şi măr-turisindu- 
se că este creştin, şi propovăduind de faţă, i s-a tăiat capul. 


Tot în această zi, aflarea moaştelor Sfântului Acachie, episcopul Melitiei. 


Stih: Cinstind noi aflarea moaştelor tale fără îndoire, 
Vom afla Acachie de cele rele mântuire. 


Tot în această zi, Sfântul mucenic Maxim de sabie s-a săvârşit. 


Stih: Văzând pe Dumnezeu întinzându-ţi ţie cunună arătat, 
Intinzi capul tău Maxime către sabie înfăţişat. 


Tot în această zi, două Sfinte fecioare prin sabie s-au săvârşit. 


Stih: Un cuget şi o sârguinţă două fecioare având, 
La sabie şi-au plecat grumazii lor prea curând. 


Tot în această zi, aflarea moaştelor Sfântului întâiului mucenic Ștefan. 


Stih: De obşte este Ştefan în lume aflare, 
Intâi mare nevoitor al lui Dumnezeu celui mare. 


Tot în această zi, pomenirea Sfinţilor mucenici celor ce au pătimit împreună cu 
Sfântul mucenic Nichita. 


Tot în această zi, pomenirea celui dintru Sfinţi părintele nostru Visarion, 
arhiepiscopului Larisei, făcătorul de minuni. 


Stih: Visarion după ce de pe pământ către Cer s-a mutat, 
Şi acolo împreună cu jertfitorii preoţeşte luminat. 

În cincisprezece zile a murit păzitorul Tesaliei, 

Cel neadormit priveghetor al Eladei. 


Tot în această zi, cuviosul părintele nostru Gherasim ctitorul Sfintei Mânăstiri a 
Sfintei Treimi, ce se numeşte Survia, care se află aproape de Macreniţa cea din 
Zagora, cu pace s-a săvârşit. Sfântul noul mucenic loan Criteanul, care a 
mărturisit în Efesul cel nou, la anul o mie opt sute unsprezece (despre care vezi 
în Limonariul cel nou). 


Cu ale lor sfinte rugăciuni Doamne miluieşte-ne şi ne mântuieşte pe noi, Amin. 


Cântarea a 7-a 


Irmos: În cuptorul persienesc, tinerii lui Avraam, de dorirea dreptei credinţe, mai 
mult decât de văpaia focului fiind aprinşi, au strigat: Binecuvântat eşti în Biserica 
slavei 'Tale, Doamne. 


Acum luminându-te mucenice cu Lumina cea neapropiată, luminează cu lumina ta 
pe cei ce-ţi laudă acum praznicul tău, strigând: Bine eşti cuvântat, Dumnezeul meu 
şi Domnul. 


Slavă Tatălui şi Fiului şi Sfântului Duh. 


Oştile îngerilor foarte s-au minunat de bărbăția ta, fericite, văzându-te că cu tărie te 
nevoieşti, grăind: Bine eşti cuvântat în Biserica slavei Tale, Doamne. 


Şi acum şi pururea şi în vecii vecilor. Amin (a Născătoarei de Dumnezeu) 
Împreună cu ceata cea de sus, Gavriil cel fără de trup veselindu-se, strigă către 
tine: Bucură-te, Născătoare de Dumnezeu prea curată, binecuvântată eşti tu între 
femei, fără prihană Stăpână. 

Cântarea a 8-a 

Irmos: Mâinile întinzându-şi... 

Jertfă deplin şi primită te-ai adus pe sine-ţi mucenice nebiruite, şi jertfire întreagă 


de bun miros te-ai făcut Stăpânului tău, Celui ce S-a răstignit pentru noi, cu veselie 
strigând: Binecuvântaţi toate lucrurile Domnului pe Domnul. 


Risipind taberele vrăjmaşului ca un viteaz dumnezeiesc, ce după lege te-ai nevoit, 
după vrednicie ai primit cununa biruinţei cea neveştejită, din dreapta cea purtătoare 
de viaţă, înaintea căreia stai acum, cântând: Binecuvântaţi toate lucrurile Domnului 
pe Domnul. 


Binecuvântăm pe Tatăl, pe Fiul şi pe Sfântul Duh, Domnul. 
Fără de îndoială iubind pe Hristos, ai amestecat sângele tău cu sângele Lui, şi cu 
bice fiind bătut, şi în multe feluri ucis, împărăţeşti acum împreună cu Dânsul, ca un 


râvnitor al Lui, strigând: Binecuvântaţi toate lucrurile Domnului pe Domnul. 


Şi acum şi pururea şi în vecii vecilor. Amin (a Născătoarei de Dumnezeu) 


Născând pe Hristos, pe Cel ce singur este prea curat, arătat ai spălat spurcăciunea 
firii noastre prea curată de Dumnezeu Născătoare cu totul fără prihană. Şi te-ai 
făcut mai presus decât Heruvimii şi decât Serafimii, care strigă: Binecuvântaţi 
toate lucrurile Domnului pe Domnul. 


Irmos: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat, şi 
puterea focului a stins, cu buna faptă încingându-se, tinerii cei lubitori de buna- 
credinţă, strigând: Binecuvântaţi toate lucrurile Domnului pe Domnul. 


Cântarea a 9-a 

Irmos: Hristos, piatra cea netăiată... 

Cu totul mă dau ţie de Dumnezeu fericite Nichita, ca să te câştig pe tine părtinitor 
către Stăpânul, cel ce poate a mă mântui de toată primejdia. Şi care este pricinuitor 
dumnezeieştii mântuiri. 

Făcându-te cu adevărat mărturisitor adevărului mucenice, bucurându-te stai acum 
cu îndrăzneală înaintea Adevărului celui ipostatic şi cinstit, câştigând darurile ne- 
voinţelor tale. 

Liniştitu-te-ai la limanul cel lin, odihnindu-te de ostenelile tale, şi purtând cunună, 
dănţuieşti în Rai împreună cu mucenicii lui Hristos. Aşadar ca pe un mărit de 


Dumnezeu, după vrednicie toţi te mărim. 


Slavă Tatălui şi Fiului şi Sfântului Duh. 


Împărtăşeşte-mi cu îndestulare darul tău mucenice, celui ce ţi-am împletit cu sâr- 
guință cununi de laude cu cuvinte, izbăvindu-mă de păcatul meu şi de faptele mele 
cele cumplite, prin rugăciunile tale prea fericite. 


Şi acum şi pururea şi în vecii vecilor. Amin (a Născătoarei de Dumnezeu) 


Mai presus de legile firii ai născut pe Dătătorul de lege, Cel ce s-a cunoscut lumii 
în două firi, făcându-se trup fără schimbare, pentru milostivirea cea neurmată, 
binecuvântată prea curată Fecioară. 


Irmos: Hristos, Piatra cea netăiată de mână, cea din marginea unghiului; din tine 
muntele cel netăiat Fecioară S-a tăiat, adunând firile cele osebite; pentru aceasta 
veselindu-ne, pe tine Născătoare de Dumnezeu te mărim. 


Luminânda 
Podobie: Cu ucenicii... 
Precum cu puterea Crucii înțelepte, ai biruit barbariceasca semeţie, şi tulburarea 
tiranilor, mare mucenice Nichita, aşa prin rugăciunile tale încetează mişcările tru- 
pului, şi năvălirile patimilor noastre; dându-ne dezlegare păcatelor biruitorule, ca 


unul ce ai multă îndrăzneală către Dumnezeu. (de două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Crucea este păzitoare a toată lumea; Crucea podoaba Bisericii; Crucea stăpânia 
împăraţilor; Crucea întărirea credincioşilor; Crucea slava îngerilor, şi dracilor rană. 


La Laude 
Stihirile Sfântului Nichita, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Când ceața relei credinţe tot pământul a întunecat, atunci luminător pe tine Domnul 
te-a arătat, învăţător bunei credinţe poporului goților, şi curăţitor rătăcirii idolilor, 
cu darul Dumnezeiescului Duh. Pentru aceasta cu bună credință împreună adu- 
nându-ne, cinstim dumnezeiasca ta pomenire, luând dezlegare greşalelor. 


Cu puterea lui Hristos împuternicindu-te, toată desfătarea vieţii de cele de jos râv- 
nitoare, ai trecut-o cu vederea. Şi pe drumul chinuirii bucurându-te ai călătorit, şi a 
tiranilor cruzime cu bărbăţie biruind, cununa biruinţei ai primit de la unul 


Dumnezeu; către care acum stând de faţă purtătorule de chinuri: Adu-ţi aminte 
Nichita de cei ce cu dorire, săvârşesc pomenirea ta. 


Pe mărirea cea stricăcioasă trecând cu vederea, slava cea cerească ţi-a dat-o Hri- 
stosul tău, ca celui ce-L slăveşti pe el cu vărsarea sângelui, şi credincioşilor pe tine 
te-a dăruit apărător dumnezeiesc, scăpându-i pe ei de ispitele cele grele. Pentru 
aceasta ca pe ocârmuitorul cetăţii, îmbogăţindu-se turma ta, cu laude te cinsteşte în 
toți anii pe tine Nichita mărite. 


Slavă Tatălui şi Fiului şi Sfântului Duh, glasul al 6-lea 


Veniţi credincioşilor întru laude să prăznuim pomenirea măritului mucenic Nichita, 
că acesta propovăduind popoarelor goților credinţa lui Hristos şi pecetluind cu foc 
mărturisirea cea bună, ostaş s-a arătat nebiruit al Împăratului tuturor şi Dumnezeu; 
tăind împreună miile înţelegătoarelor seminţii celor de alt neam, cu puterea 
Dumnezeului nostru celui ce S-a pironit pe lemn. Pe care rugăm neîncetat pentru 
dreptmăritorii creştini, şi pentru toţi cei ce săvârşesc cu credință, dumnezeiasca şi 
prea mărita lui pomenire. 


Şi acum şi pururea şi în vecii vecilor, al praznicului, asemenea 


Pe care de demult Moise mai-nainte închipuindu-o întru sine, pe Amalic surpând |- 
a biruit, şi David psalmistul strigând, a poruncit să se închine aşternutului pi- 
cioarelor Tale, cinstitei Crucii Tale, Hristoase Dumnezeule; astăzi păcătoşii ne 
închinăm, cu buze nevrednice; pe Tine Cela ce ai suferit a Te pironi pe dânsa, lău- 
dându-te strigăm: Doamne împreună cu tâlharul, împărăției Tale învredniceşte-ne 
pe noi. 


Și de este Polieleu cântăm Slavoslovia cea mare, iar nefiind Polieleu, cântăm Sti- 
hoavna praznicului, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Astăzi Crucea Domnului se înalță, lemnul cel de viaţă purtător, pe care cu trupul S- 
a pironit Hristos, pe toți chemând spre mântuire. 


Stih: Înălțaţi pe Domnul Dumnezeul nostru, şi vă închinaţi aşternutului picioa- 
relor Lui, că Sfânt este. 


Bucură-te, dumnezeiască păzitoarea credincioşilor, zidul cel nebiruit, crucea 
Domnului, prin care de pe pământ, la Cer ne-am înălțat. 


Stih: Iar Dumnezeu Împăratul nostru mai-nainte de veac a lucrat mântuire în mij- 
locul pământului. 


Veniţi toţi, cu veselie să sărutăm lemnul cel purtător de viaţă, pe care S-a pironit 
Hristos, mântuirea lumii. 


Slavă Tatălui şi Fiului şi Sfântului Duh, a sfântului, glasul al 6-lea 

Astăzi toată lumea se veseleşte de nevoinţa biruitorului, şi Biserica lui Hristos, 
înfrumuseţându-se cu flori, strigă ţie mucenice Nichita: Slugă bună a lui Hristos, şi 
părtinitorule fierbinte, nu lipsi a te ruga pentru robii tăi. 

Şi acum şi pururea şi în vecii vecilor, al praznicului, asemenea 

Astăzi pomul vieţii din sânurile pământului scoţându-se, adeverează învierea lui 


Hristos, celui ce S-a pironit pe dânsa. Şi înălțat fiind prin mâinile preoţilor, vesteşte 
înălțarea Lui la ceruri; prin care firea omenească din căderea cea de pe pământ 


înălțându-se, în ceruri vieţuieşte. Pentru aceasta cu mulţumire strigăm: Doamne 
cela ce 'Te-ai înălţat pe dânsa, şi împreună ne-ai înălțat şi pe noi, bucuriei Tale celei 
cereşti, învredniceşte pe cei ce Te laudă pe Tine. 


Și cealaltă slujbă a Utreniei, după rânduială şi Otpustul. 
La Liturghie 


Fericirile din Canonul praznicului, Cântarea l-a, pe 4, şi dintru a Sfântului 
Cântarea a 6-a pe 4. Prochimen glasul al 7-lea. Veseli-se-va dreptul de Domnul... 
Stih: Auzi Dumnezeule glasul meu. Apostolul către Timotei: Fiule Timotei întă- 
reşte-te... Caută la Octombrie în 26. Aliluia. Dreptul ca finicul va înflori... 
Evanghelia de la Matei: Zis-a Domnul ucenicilor săi, iată eu vă trimit pe voi ca oile 
prin mijlocul... Chinonicul: Întru pomenire veşnică va fi dreptul... 


